internet vaartha 141 Views
ముంబై : డచ్‌బ్యాంక్‌ ఆసియాపసిఫిక్‌ హెడ్‌గా గునిత్‌ ఛడ్డా వైదొలుగుతున్నారు. బ్యాంకు బాధ్యతల నుంచి చడ్డా వచ్చేనెల 17వ తేదీ నుంచి తప్పుకుంటారని బ్యాంకు ఆయన స్థానంలో వచ్చేవారిని కొద్దిరోజుల్లోనే ప్రకటిస్తుందని చెపుతున్నారు. ప్రస్తుతం చడ్డా బ్యాంకు సిఇఒగా ఆసియా పసిఫిక్‌ ప్రాంతాన్ని పర్యవేక్షిస్తున్నారు. బ్యాంకు గ్రూప్‌ సిఇఒ జాన్‌క్రేయాన్‌ ఈ అంశాన్ని ధృవీకరించారు. మొత్తం ఆసియా పసిఫిక్‌ ప్రాంతంలోని 16 దేశాల్లో డచ్‌బ్యాంకు ప్రాతినిధ్యం పెరుగుదలకు ఎంతో కృషిచేసారన్నారు. భారత్‌తోపాటు అగ్రేయాసియా దేశాలు, గ్రేటర్‌చైనా, ఆస్ట్రేలియా, జపాన్‌ దేశాలు ఈకూటమిలో ఉన్నాయి. ఈ ప్రాంతం నుంచే బ్యాంకు రాబడులు పదిశాతం వరకూ పెరిగినట్లు డచ్‌ బ్యాంకు చెపుతోంది. 2012-15వరకూ చడ్డా నాయకత్వంలో బ్యాంకు లాభాలు రెట్టింపు అయ్యాయని, 4.4 బిలియన్‌ యూరోలు అంటే 33,290 కోట్ల రూపాయలుగా ఉన్నాయని బ్యాంకు వివరించింది.